Sawatawis dintên kapêngkêr punika kumisi wètgèping (Comm. wetgeving) karajan Jawi ing Ngayogyakarta, adamêl parêpatan, ngrêmbag ewah-ewahaning sêtatsêblad 1903 ôngka 8 inggih punika pangadilan ingkang wênang mariksa prakawisipun santananing nata Jawi, pranatan wau sampun asring dipun ewahi lan dipun wêwahi, ewasamantên taksih kenging dipun barobosi, tumrapipun tiyang ingkang kenging prakawis sambut- kapisambut.